September 21, 2017, 4 years ago 0 Angela Merkel taqbel li għandhom jieqfu n-negozjati tad-dħul tat-Turkija fl-Unjoni Ewropea. Ir-relazzjonijiet tat-Turkija u l-UE u tat-Turkija mal-Ġermanja iddeterjoraw sewwa wara l-attentat kolp ta' stat f'Lulju 2016 u r-referendum dwar il-kostituzzjoni Torka fir-Rebbiegħa tal-2017. "Se nitkellem mal-kollegi Ewropej tiegħi biex tintlaħaq pożizzjoni komuni fuq dan il-punt u jekk nistgħux inwaqqfu n-negozjati għad-dħul. Huwa ċar li t-Turkija ma għandhiex issir stat membru tal-Unjoni. Jeħtieġ pożizzjoni ċara dwar Erdogan." qalet Merkel f'dibattitu ftit jiem biss qabel l-elezzjonijiet parlamentari tal-24 ta' Settembru. Biex jitwaqqfu n-negozjati jeħtieġ vot unanimu mill-istati membri kollha. B'risposta għal dak li qalet Merkel, il-Ministru tal-Affarijiet Barranin Tork Omer Melik qal li l-Ġermanja kienet qed tuża l-Unjoni Ewropea biex issolvi kwistjonijiet bilaterali. "Il-Ġermanja hija alleata tat-Turkija iżda qed inħossuna skomdi bl-argumenti ta' ċerti politiċi Ġermaniżi. Ma tistax titkellem fuq it-twaqqif jew is-sospensjoni tan-negozjati tas-sħubija, biex imbagħad terga' tibdiehom sitt xhur oħra." qal Melik. In-negozjati mat-Turkija jinsabu wieqfa għaliex l-Ewropa ma tridx tiftaħ kapitli ġodda ta' negozjati. "L-UE tikkritika d-drittijiet fundamentali u l-indipendenza ġudizjarja fit-Turkija, allura ejja nibdew negozjati fuq dan. Il-kapitli tan-negozjati qegħdin hemm biex naħdmu flimkien." qal Melik meta rrefera għal kapitlu 23 dwar il-ġustizzja u d-drittijiet fundamentali u kapitlu 24 dwar il-liberta`, is-sigurta` u l-ġustizzja. "Fuq is-suġġetti kollha li qed tikkritikawna, aħna lesti li nitkellmu u naħdmu flimkien." żied jgħid Melik. Fil-fehma tal-Ministru Tork l-Unjoni Ewropea se tieħu deċiżjoni dwar il-futur tal-Unjoni Ewropea aktar milli dwar il-futur tat-Turkija. RYANAIR TĦARBAT TITJIRIET TA' 400,000 PASSIĠĠIER RYANAIR qalet li ma kinitx se tibbukkja titjiriet ġodda ma' linji oħra tal-ajru għall-passiġġiera li ntlaqtu minn kanċellazzjonijiet ta' 50 … Read More FEJN SEJRA L-EWROPA? Fid-diskors dwar l-istat tal-Unjoni indirizzat mill-President tal-Kummissjoni Ewropea Jean Claude Juncker tfasslu l-prijoritajiet politiċi tal-Unjoni Ewropea għaż-żmien li ġej. INSAĦĦU L-KISBIET U NWITTU D-DIVERĠENZI FL-EWROPA Fil-Parlament Ewropew Alfred Sant saħaq dwar il-ħtieġa li l-Unjoni Ewropea tikkonsolida l-kisbiet tagħha biex tnaqqas u twitti d-diverġenzi li nħolqu … Read More L-UE U R-RENJU UNIT JEĦTIEĠU RELAZZJONIJIET TAJBIN WARA L-BREXIT Huwa fl-interess tal-UE u tar-Renju Unit li jintlaħaq qbil u li jkun hemm relazzjonijiet tajbin bejn iż-żewġ naħat wara l-Brexit … Read More IRIDU JĠEDDU L-KONTROLLI FUQ IL-FRUNTIERI L-Awstrija, Franza, il-Ġermanja, id-Danimarka u n-Norveġja jridu jġeddu d-dritt li jwettqu l-kontrolli fuq il-fruntieri minkejja li qegħdin fiż-żona Schengen. Dawn … Read More TLIET PRIJORITAJIET TA' MOSCOVICI FIT-TASSAZZJONI It-Tassazzjoni hija l-prijorita` tal-Kummissarju tal-Affarijiet Ekonomiċi u Monetarji Pierre Moscovici meta f'Ottubru l-Kummissarju se jippreżenta pjan dwar il-VAT bi tliet … Read More Angela Merkel taqbel li għandhom jieqfu n-negozjati tad-dħul tat-Turkija fl-Unjoni Ewropea. Ir-relazzjonijiet tat-Turkija u l-UE u tat-Turkija mal-Ġermanja iddeterjoraw sewwa … Read More IS-SOĊJAL-DEMOKRATIĊI JĦEJJU GĦALL-2019 Il-mexxejja soċjal-demokratiċi tal-Ewropa se jiddibattu ideat biex iġeddu s-soċjaliżmu fl-Ewropa, flimkien mas-soċjeta` ċivili u akkademiċi fit-18 u 19 ta' Ottubru … Read More